**Chat-kysymykset, joihin ei ehditty vastata 5.11.2021 Hakijan päivän esittelyn aikana**

**AMK-insinööripuolelta tuleville, mihin tutkinto-ohjelmiin on mahdollista hakea maisteri-/diplomi-vaiheeseen, onko siltaopintoja, kiintiöitä ja miten hakeutuminen tapahtuu?**

Kaikkiin teknillisen tiedekunnan ylempiin FM ja DI-tutkintoihin on mahdollista hakea yhteishaussa Opintopolun kautta soveltuvalla amk-tutkinnolla. Lisätiedot tutkinnon soveltuvuudesta löytyvät Opintopolusta. Kiintiöt suomenkielisiin koulutuksiin vaihtelevat hakukohteittain 10 ja 30 opiskelupaikan välillä. Siltaopinnot eli täydentävät opinnot ovat mahdollisia, ne arvioidaan hakuvaiheessa.

**Onko edelleen ensikertalainen jos suorittaa opintoja avoimessa yliopistossa?**

Avoimen yliopiston opintojen suorittaminen ei vaikuta ensikertalaisuuteen.

**Miten se toimii, jos ottaa paikan vastaan ja armeija alkaa kesällä 2022?**

Voit ilmoittautua poissaolevaksi opiskelijaksi armeijan ajaksi. Mikäli armeija kestää 6 kk, on mahdollista aloittaa opinnot myös kevätlukukaudella, mutta suositeltavaa on kuitenkin aloittaa opiskelu syksyisin opetussuunnitelmien rakenteen vuoksi.

**Voiko biokemian lukijasta tulla kemian opettaja?**

Voi kyllä opiskella kemiasta aineenopettajan 60 op:n sivuaineen. Sen lisäksi pitäisi lukea opettajan pedagogiset opinnot. Tutkinnosta tulee laaja. Opettajan kelpoisuuksista voi lukea lisää esim.: https://www.utu.fi/fi/yliopisto/kasvatustieteiden-tiedekunta/opettajaksi

**Miksi biokemia on osana teknillistä tiedekuntaa?**

Koska tekniikan koulutusta haluttiin kehittää, biokemia ja biotekniikka siirrettiin teknilliseen tiedekuntaan, kun uusi tiedekunta perustettiin 1.1.2021. Samalla nimi muuttui Biokemian laitoksesta Bioteknologian laitokseksi.

**tuleeko nämä diat jonnekin nähtäväksi?**

Tallenne on nähtävillä yliopiston Hakijan päivän verkkosivulla.